b'\n_START_ARTICLE_\nContacte cu OZN-uri \xc3\xaen Rusia\n_START_PARAGRAPH_\nDe-a lungul timpului \xc3\xaen Rusia au existat c\xc3\xa2teva apari\xc8\x9bii semnificative presupuse a fi obiecte zbur\xc4\x83toare neidentificate.\n_START_SECTION_\n1908\n_START_PARAGRAPH_\n\xc3\x8en 1908 s-a produs evenimentul de la Tunguska, atunci c\xc3\xa2nd a avut loc o explozie cu efecte radioactive a unui obiect necunoscut despre care majoritatea cercet\xc4\x83torilor consider\xc4\x83 c\xc4\x83 a fost o comet\xc4\x83.\n_START_SECTION_\n1970\n_START_PARAGRAPH_\nLa 24 aprilie 1970 \xc3\xaen zona de frontier\xc4\x83 dintre Rusia \xc8\x99i China, controlorii de trafic aerian chinezi \xc8\x99i ru\xc8\x99i au observat mai multe obiecte zbur\xc4\x83toare neidentificate._NEWLINE_La 20 septembrie 1977 a avut loc a\xc8\x99a zisul Fenomen Petrozavodsk - un obiect str\xc4\x83lucitor necunoscut a \xc3\xaempro\xc8\x99cat ora\xc8\x99ul Petrozavodsk cu numeroase raze, eveniment care a fost relatat pe larg \xc3\xaen presa sovietic\xc4\x83.\n_START_SECTION_\n1986\n_START_PARAGRAPH_\nUn contact notabil a avut loc \xc3\xaen 29 ianuarie 1986, a\xc8\x99a-zisul incident OZN de la \xc3\xaen\xc4\x83l\xc8\x9bimea 611 \xc3\xaen care se pare c\xc4\x83 a avut loc pr\xc4\x83bu\xc8\x99irea unui OZN \xc3\xaen Dalnegorsk, \xc8\x9ainutul Primorie, URSS.\n_START_SECTION_\n1990-1992\n_START_PARAGRAPH_\n\xc3\x8entre 1990-1992 au fost observate OZN-uri \xc3\xaen exploziile Sasovo, dou\xc4\x83 explozii misterioase care au avut loc la 12 aprilie 1990 \xc8\x99i 8 iulie 1992, av\xc3\xa2nd echivalentul a 25 de tone TNT.\n_START_SECTION_\nDup\xc4\x83 2000\n_START_PARAGRAPH_\nLa 16 februarie 2007 la Kaliningrad, un student a \xc3\xaenregistrat un OZN pe videocamera sa._NEWLINE_Pe 21 iunie 2008 la Moscova, diferi\xc8\x9bi oameni \xc8\x99i reprezentan\xc8\x9bi ai mass-mediei (inclusiv cea de stat) au semnalat apari\xc8\x9bia a 11 OZN-uri portocalii. O confirmare ulterioar\xc4\x83 a venit de la Sankt Petersburg \xc8\x99i Novosibirsk.'